rlitschk/wikidir huggingface dataset:
August Bachmann (* 1893 in Bremervöör; † 3. November 1983) weer en düütschen Heimatforscher ut Bremervöör. Bachmann is 1893 as Söhn von en Buur boren. He hett later de Bueree von sien Vader övernahmen un sien Fro Elfriede heiraadt. Sien Dochter heet ok Elfriede Bachmann. Sien Vader hett em 1904 en Steen von’t Törfsteken in’t Vossbargsmoor mitbröcht, de binnen klötern dee. Dat weer en Kieselswamm in en Hüll ut Füürsteen. Dat weer för August Bachmann so en intressante Saak, dat he anfungen hett, Saken ut de Historie von sien Heimat to sammeln. De Steen von 1904 hett de Inventarnummer 1 in sien Sammlung. Bet 1971 is sien Sammlung op 11.000 Stücken anwussen. 1929 hett Bachmann dat eerste Maal Rüüm von sien Huus extra för sien Sammlung herricht. 1960 hett de Kreis Bremervöör em denn Platz in’t Kreishuus geven, dat he sien Sammlung ünnerbringen kunn, de midderwielen to groot weer för sien egen Museumshuus. Ut de private Sammlung is denn en Museum worrn, dat de Kreis dragen hett un von 1985 af an hett dat Museum den Naam Bachmann-Museum dragen. 2001 hett sien Dochter Elfriede Bachmann de Stiftung Bachmann-Museum grünnt. As Kulturheimatpleger von’n Kreis Bremervöör hett he 1934 de Moorliek Bremervöör
Jean-Baptiste Joseph Pater (* 29. Dezember 1695 in Valenciennes; † 25. Juli 1736 in Paris) weer en franzöösch Maler. He hett eerst bi sien Vader, den Bildhauer Antoine Pater lehrt un wurr denn Schöler vun Maler Jean-Baptiste Guide, later (1713) vun Antoine Watteau. 1728 wurr he in de Académie upnommen. Sien prominentest Kunn weer Friedrich der Große, de twee Biller in' Stil vun de Turquerie vun hüm harr: Le Sultan au Harem un Le Sultan au Jardin. Christoph Martin Vogtherr: Französische Gemälde I: Watteau • Pater • Lancret • Lajoüe. 2011. ISBN 978-3-05-004652-5. Bestandskataloge vun de Kunstsammlungen Jean-Baptiste Pater. Mehr Biller, Videos oder Audiodateien to’t Thema gifft dat bi Wikimedia Commons. Warken vun Jean-Baptiste Pater in Zeno.org. DNB-Katalog
Northauen is en Dörp in de Gemeen Otterbarg in’n Landkreis Veern, Neddersassen. In’n Westen, so 500 Meter af, flütt an Northauen de Otterster Beek langs. De Naveröörd sünd Benkel in’n Noorden, Taaken in’n Noordoosten, Reeßen in’n Süüdoosten, Eckstever in’n Süden, Otterst in’n Süüdwesten un Dipshoorn un Vörwark in’n Noordwesten. Afsehn von Benkel, Eckstever un Otterst doot disse Öörd all in’n Landkreis Rodenborg liggen. De Oort kummt 1219 as Nordau dat eerste Maal in de Oorkunnen vör. 1315 dükert en Good in Northauen (do Nortow schreven) as Besitt von Daniel von Borch op. Northauen hett en Klockentoorn ut Holt, de in de Johren 1960 in’t Dörp opstellt worrn is. Vörher hett de Toorn in Taaken stahn. Vör 1859 leeg Northauen in de Huusvaagdie Otterbarg von’t Amt Otterbarg un denn in’t Amt Achem. Na 1885 weer de Oort in’n Kreis Achem, de 1932 denn Deel von’n Landkreis Veern worrn is. Mit de Gemeenreform in Neddersassen an’n 1. Juli 1972 is de Gemeen Northauen Deel von de Gemeen Otterbarg worrn. Northauen is evangeelsch-luthersch präägt un höört to dat Kaspel von de Martinskark in Otterst. Dat Dörp warrt vondaag dör en Oortsvörsteiher vertreden un wählt de Raadslüüd för den Oortsraad Otterst mit. Börgermeesters: -1968:
Rona is en Eiland noorden Raasay, dat to de Binneren Hebriden höört un dat op halven Weg twüschen dat nördliche Enn vun de Applecross-Halvinsel un Skye in'n Binneren Sund liggt. Dat Eiland is 9,30 Quadratkilometers groot, de hööchste Punkt is Meall Acairseid mit en Hööch vun 125 Meters. 1880 leven op Rona 180 Minschen; hüüt leevt op dat Eiland blot noch een Minsch, de en lütt Herbarg hett. En Fähr, de in'n Sommer tweemal in de Week twüschen Portree op Skye un Rona föhrt, is de eenzige Verbinnen na buten. Eilannen vun de Binneren Hebriden Canna | Coll | Colonsay | Eigg | Iona | Isay | Islay | Jura | Longay | Muck | Mull | Oronsay | Pabay | Raasay | Rona | Rum | Skye | Scalpay | Staffa | Tiree | Ulva
Dat Amtsgericht Stood is een von de acht Amtsgerichten in’n Landgerichtsbezirk Stood. Dat hett sien Seet in Stood in’n Landkreis Stood. Dat Amtsgericht Stood sünd in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt. To’n Gerichtsbezirk höört disse Öörd: Aasp, Aßel, Balje, Beeß, Blomendol, Bossel, Bredenwisch, Brobargen, Burweg, Bützfleet, Deinst, Drochters, Düünbeudel, Engelschopp, Esdörp, Eßel, Freeborg, Gauderhandviddel, Greundiek, Gröpel, Groot Freenbeek, Groot-Steernbarg, Grootweurn, Haddörp, Hagen, Hogenoh, Hammah, Heinbockel, Helmst, Himmelpoorten, Hollern-Twielenfleth, Hüll, Kronenborg, Krummendiek, Kruutsand, Kuhla, Kutenhult, Lüttjen Freenbeek, Middelsdörp, Mittelskark, Mulsen, Neekark, Neeland, Öderquart, Olendörp, Schölisch, Steenkark, Stood, Swing, Wehl, Wiepenkathen un Wischhoben. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. De Amtsgerichten Stood un Bützfleet sünd dor denn nee schapen worrn un hebbt de Gerichtsborkeit övernahmen, de vörher bi dat Stadtgericht Stood un dat Grevengericht Bützfleet legen hett. Dat Amtsgericht Bützfleet weer ok mit för dat Amt Stood tostännig. Beide Amtsgerichten weren tohoop in Stood ünnerbröcht. 1859 is dat Amtsgericht Bützfleet oplööst worrn un dat Amtsgericht Stood weer nu ok för en Deel von dissen Gerichtsbezirk tostännig. Ok
Dat Amtsgericht Töst is een von de acht Amtsgerichten in’n Landgerichtsbezirk Stood. Dat hett sien Seet in Töst in’n Landkreis Horborg. Dat Amtsgericht Töst sünd in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt. Dat Amtsgericht is tostännig för de Stadt Bookholt un de Gemenen Hullnst, Jesborg, Vosshusen, Rosengoorn un Töst. De Bezirk grenzt in’n Noorden an den Bezirk von dat Amtsgericht Buxthu, in’n Noordoosten an den von dat Amtsgericht Hamborg-Horborg, in’n Oosten bet Süüdoosten an den von dat Amtsgericht Winsen un in’n Süden bet Süüdwesten an den von dat Amtsgericht Rodenborg. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Töst is dor denn nee schapen worrn as Gericht för dat Amt Mesborg. 1859 is ut dat Amt Mesborg dat Amt Töst worrn. 1885 is dat Amt Töst Deel von’n Kreis Horborg worrn, aver för dat Gericht hett sik nix ännert. 1886 aver is de Gemeen Fischbeek mit de Öörd Neegraven, Scheedholt un Fischbeek in’n Gerichtsbezirk von dat Amtsgericht Horborg wesselt, von wegen, dat veel lichter na Horborg
En Geetkann is en Fatt, um Planten Water to geven. Bestanddeelen vun de Geetkann sünd Fatt, Greep, Tüll un Bruusmundstück, ok woll Schnulle nömmt. Se is dat an' wietsten verbreedt Warktüüch to en künstlich Beregnung. Hör speziell Form deent den Zweck, de bruukt Watermeng in wünscht Doseeren, mögelk teelgenau oder gliekmatig verdeelt, an de Planten to bringen. Geetkannen gifft dat in verscheeden Utführungen un Materialien (Kunststoff, Blick, Keramik usw.). De Form vun de Geetkannen as ok deren Bestanddeelen wurrn in de Loop vun hör Entwicklung ümmer wedder den besünnern Erfordernissen anpasst un verbetert. Ok Konrad Adenauer hett dorto en Bidrag leist: 1940 reck he bi dat Riekspatentamt en Andrag to en speziellen Bruuskopp in. Für Zimmerplanten gifft dat lüttgere Geetkannen (meestens mit en Faatensvermögen vun een bit twee Liter), mit höhgeren Anspröök an Design un Utsehn as bi groot Geetkannen (bit to 15 Liter) för Bruuk- un Ziergordens. Buterdem is de Tüll to dat teelte Watern vun Blöömpotten oder Balkonkastens in' Verhältnis to dat Gefäß langer un schmaler as bi de Gordengeetkann. Bi technisch hochwertig Geetkannen för Zimmerplanten liggt de Uttrittsöffnung vun de Tüll bi waagrecht Positschoon vun de Kann düütlich höhger as de Infüllöffnung, wodör dat Risiko, Water ut
Frozen betekent Frozen, brietschen Thriller ut dat Johr 2005, Frozen, indisch Filmdrama ut dat Johr 2007, Frozen, US-amerikaanschen Thriller ut dat Johr 2010, Frozen, US-amerikaanschen Animatschoonsfilm ut dat Johr 2013, Frozen, brietsch Theaterstück vun Bryony Lavery, Frozen, Musikalbum vun de Grupp Sentenced ut dat Johr 1998, Frozen, Leed vun dat Madonna-Album Ray of Light ut dat Johr 1998. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Frozen is de Titel vun en US-amerikaanschen Animatschoonsfilm vun Walt Disney Pictures ut dat Johr 2013. Dat Dreihbook baseert groff op dat Märken Sneedronningen (dt.: Die Schneekönigin) vun den däänschen Schriever un Dichter Hans Christian Andersen. Speelbasen weern Chris Buck un Jennifer Lee. De Film weer vun’n 28. November 2013 an in de düütschen Kinos to sehn. De Weltpremiere weer an’n 10. November 2013 in New York City. Elsa, de junge Prinzessche vun’t Königriek Arendelle, kann mit ehr cryokineetsche Töverkraft Ies, Frost un Snee tügen. As se een Nacht mit ehr dree Johren jüngere Süster Anna speelt, dröpt se ehr ut Versehn mit en Töverspröök an’n Kopp. Anna blifft bewusstlos liggen. Jemehr Öllern weet sik keen annern Raat, as de Trollen üm Hülp to fragen. Jemehr Hööftling kann ehr wohrhaftig hülpen, man dorto mutt he ehr de Gedanken an Elsa ehr Töverkraft nehmen. Harr Elsa nich Anna ehrn Kopp, man dat Hart drapen, weern de Folgen aver veel sworer wesen. Üm Elsa vör de överglööschen Minschen to schulen un ehr Kräft geheem to hollen, slutt sik de Königsfamilie mehr oder minner in’t Slott in. To Anna eher un ok ehr egen Sekerheit, blifft Elsa nu de meiste Tiet in ehr
Jost Fitschen (* 1. Januar 1869 in Brest; † 26. Januar 1947 in Altno) weer en düütschen Botaniker. He hett dat Planten-Bestimmbook Flora von Deutschland mit schreven, dat as Schmeil-Fitschen bekannt is. Sien botaansch-mykoloogsch Schrieverafkörten is „Fitschen“. Fitschen is 1869 in Brest boren un weer von 1889 af an Schoolmeester an de Volksschool in Geversdörp, Neehuus un Uphusen, un von 1894 af an in Meideborg. Von 1901 af an weer he Rekter an en Volksschool in Altno. In Meideborg hett he to dat Kollegium von de 1. Wilhelmstädter Volksschool höört, een von de gröttsten Scholen in Meideborg mit üm un bi 1.400 Schölers un mehr as 40 Schoolmeesters. Sien Vörsett’ten weer de Lehrer för Naturwetenschoppen Otto Schmeil, de von 1894 af an ok Rekter weer. Tohoop mit Schmeil hett Fitschen de Flora von Deutschland. Ein Hilfsbuch zum Bestimmen der in dem Gebiet wildwachsenden und angebauten Pflanzen schreven. De eerste Oplaag is in’n Dezember 1903 rutkamen. Von 1923 af an hett Fitschen dor alleen an arbeidt. Von wegen en tücksch Nervenlieden is Fitschen 1930 vör de Tied in Pangschoon gahn. Meist de lesten twintig Johr von sien Leven weer he mehr un mehr lähmt, wat em dwungen hett, in sien Wahnung
Dat Amtsgericht Buxthu is een von de acht Amtsgerichten in’n Landgerichtsbezirk Stood. Dat hett sien Seet in Buxthu in’n Landkreis Stood. Dat Amtsgericht Buxthu sünd in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt. Dat Amtsgericht is tostännig för de Stadt Buxthu, för de Gemenen Obbens, Hornborg un Jörk un för de Samtgemeen Harsfeld. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Buxthu is dor denn nee schapen worrn un weer för dat Amt Hornborg un de Stadt Buxthu tostännig. 1859 hett dat Amtsgericht Harsfeld dichtmaakt un Buxthu hett dissen Gerichtsbezirk ok mit övernahmen. Amtsrichters: ~1858: F. J. D. Schaumburg ~1876: Johann Chr. Theodor Trautmann Direkters: 1998–2018: Norbert Aping 2018–: Matthias Bähre Dat Gericht is in en Gebüüd von 1864 an de Bahnhoffstraat 4 in de Binnenstadt von Buxthu ünnerbröcht. Vörher weer dat Gericht in’n königlich hannöverschen Amtshoff op dat Grundstück Ridderstraat 15 in’n Süden von dat Hotel zur Mühle (Nr. 16) ünnerbröcht. List von de Amtsgerichten in dat Königriek Hannover Websteed von dat Amtsgericht Buxthu (hoochdüütsch) Översicht
Dat Amtsgericht Langen is een von de acht Amtsgerichten in’n Landgerichtsbezirk Stood. Dat hett sien Seet in Langen in’n Landkreis Cuxhoben. Dat Amtsgericht Langen sünd in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt. Dat Amtsgericht Langen is in’n Februar 1948 grünnt worrn. De Gerichtsbezirk is ut Rebeden billt worrn, för de vörher de Amtsgerichten in Leh un Geestmünn tostännig weren. 1952 weren veer Richters an dat Gericht in Langen anstellt. 2004 weren dat söss Amtsrichters un veer Exkuters. Dat Gericht weer von 1948 af an toeerst in de Rüüm von de Scheelsche Villa an’n Hinschweg ünnerbröcht. 1955 hett de Fiskus dat Huus övernahmen un de annern Meders, de dor noch mit in weren, sünd 1955 uttagen. 1956 is de Villa üm- un utboot worrn. Vondaag is dat Gericht in en Gebüüd an de Debster Straat ünnerbröcht. Amtsgericht Langen. Mehr Biller, Videos oder Audiodateien to’t Thema gifft dat bi Wikimedia Commons. Websteed von dat Amtsgericht Langen (hoochdüütsch) Översicht över de Rechtsspröök von dat Amtsgericht Langen (hoochdüütsch) Koordinaten:53° 28′ N, 9° 42′ O Amtsgerichten in’n Landgerichtsbezirk Stood Bremervöör | Buxthu | Cuxhoben | Langen | Oterndörp | Stood | Töst | Zeven
Disse Artikel is man blots en Stubben. Du kannst Wikipedia helpen un em verbetern. Pennsylvaniadüütsch is en hoochdüütschen Dialekt, de hüüt vun um un bi 300.000 Lüde vör allen in Kanada un de USA snackt warrt. Bi de Mennoniten un Amischen spreekt de Öllern noch Pennsylvaniadüütsch (in jem ehr Spraak: „Deitsch“) mit jem ehr Kinner.
Dat Amtsgericht Zeven is een von de acht Amtsgerichten in’n Landgerichtsbezirk Stood. Dat hett sien Seet in Zeven in’n Landkreis Rodenborg. Dat Amtsgericht Zeven sünd in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt. Dat Amtsgericht is tostännig för de Samtgemenen Zeven, Zittens un Tarms. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Zeven is dor denn nee schapen worrn un hett de Gerichtsborkeit övernahmen, de vörher bi de Amtslüüd von dat Amt Zeven legen hett. Överornt weer dat Obergericht Veern. 1859 is de Gerichtsbezirk von dat Amtsgericht Zeven ännert worrn. Dat Kaspel Sürsen un de Gemenen Plönjeshusen un Bokel sünd an dat Amtsgericht Bremervöör afgeven worrn. Von dat Amtsgericht Otterbarg sünd de Kaspels Karktimk un Wilst un de Gemeen Narbn tokamen. Dorbi is dat Amtsgericht von dat Obergericht Veern in’n Bezirk von dat Obergericht Stood wesselt. ~1858: Carl Johann Ernst Stüven ~1876: Dencker Dat Gebüüd von dat Gericht liggt in de Bäckerstraat. Enkelte Afdelen sünd in en Blangengebüüd in de Straat Op’n Barg ünnerbröcht. List von de
Dat Amtsgericht Cuxhoben is een von de acht Amtsgerichten in’n Landgerichtsbezirk Stood. Dat hett sien Seet in Cuxhoben in’n Landkreis Cuxhoben. Dat Amtsgericht Cuxhoben sünd in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt. Dat Amtsgericht is tostännig för de Stadt Cuxhoben. Mit dat hambörgsche Gesetz über die Reorganisation in der Verwaltung und Rechtspflege des Amtes Ritzebüttel, dat an’n 28. August 1864 in Kraft gahn is, sünd Verwaltung un Justiz in’t Amt Ritzbüttel kumplett trennt worrn. Dor is denn dat Amtsgericht Ritzbüttel inricht worrn, dat för de Justiz in de nee grünnte Landherrnschop Ritzbüttel tostännig weer. 1907 hett dat Amtsgericht Ritzbüttel den ne’en Naam Amtsgericht Cuxhoben kregen. 1937 mit dat Groot-Hamborg-Gesett is dat Amtsgericht denn von’n Gerichtsbezirk von dat Landgericht Hamborg (Land Hamborg) in den von dat Landgericht Stood (Land Prüßen) wesselt. Von 1864 bet 1892 seten de Amtsrichters in dat Slott Ritzbüttel. 1892 is denn dicht bi dat Slott en neet Gebüüd för dat Gericht boot worrn, in dat dat Gericht an’n 15. Dezember 1892 intagen is. Dat hüdige Gebüüd in de Diekstraat is 1904 boot worrn. 28. August 1864–28. August 1869: Rudolph Martin 29. August 1869–30. Juni 1892: Gottlieb Heinrich Adolf Reinecke 1.
De Hillig-Hart-Jesu-Kapell weer bet 2004 en röömsch-kathoolsche Kapell in Neehuus in dat Dekanat Bremerhoben von dat Bisdom Hilmssen. Ehren Naam hett se na Jesus sien Hillig Hart. Se hett to de Gemeen von de Hillig-Krüüz-Kark in Oterndörp tohöört. De Kapell leeg in de Bülsdörper Straat 6. Bet an dat Enn von’n Tweten Weltkrieg weer in dat Gebüüd, dat de Form von en Barack harr, en Fabrik för Strümp. In dat Huus is denn later en Wahnung för en Preester boot worrn un Neehuus is en Parrvikarie worrn. 1960 is de Kapell wieht worrn. An’n Gevel na de Straat hen weer en groot Krüüz anbröcht. 1964 is en neet Parrhuus boot worrn un ut de ole Wahnung is en Begegnungssteed worrn. 1981 is de Parrvikarie Deel von de Hillig-Krüüz-Gemeen worrn. 2004 is in de Rüüm von de Begegnungssteed en Jugendzentrum intagen. An’n 28. Juni 2013 hett Bischop Norbert Trelle de Kapell profaneert un ut Deenst stellt. Koordinaten:53° 48′ N, 9° 2′ O
De Maria-Königin-Kark weer en röömsch-kathoolsche Kark in Tarms. Se hett bi dat Dekanat Stood binnen dat Bisdom Hilmssen höört un weer na den Marientitel Maria Königin nöömt. An de Timk-Kasern in Westertimk (so bi dree Kilometer von Tarms af) hett dat en kathoolsche Kapell geven, de al na Maria Königin nöömt ween is. Dor hett dat ok zivile Goddsdeensten geven. De Kapell is vondaag afreten. De Buntglasfinster ut de Kapell hebbt se in de Tarmser Kark wedder bruukt. Vondaag liggt op dat Gelänn von de Kasern, de 1993/1994 dichtmaakt hett, de Gewarvenpark Timk-Park. Ut disse Kapell is denn de Kark in Tarms vörgahn. Dat weer en Filialkark von de Christ-König-Kark in Zeven. De Grundsteen is 1977 leggt worrn un an’n 8. April 1978 hett de Hilmsser Wiehbischop Heinrich Pachowiak de Kark inwieht. De Kark weer ut Fardigbo-Delen boot un harr en spitzen Toorn, de free stünn un baven en Krüüz op harr. De letzte Goddsdeenst in de Kark weer an’n 25. September 1996. Na dat Profaneren is de Kark an en Privatperson verköfft worrn un warrt vondaag as Wahnhuus un Atelier bruukt. De nächsten kathoolschen Karken sünd nu de Maria-Freden-Kark in Worpsweed (so bi 14 Kilometer weg) un de Christ-König-Kark
Timmersloh is en Dörp in’n Noordoosten von de Stadt Bremen. Dat liggt in’n Bremer Oortsdeel Borgfeld. Timmersloh liggt in dat lüttje Rebeed von Bremen, dat op dat rechte Över von de Wümm liggt. De Wümm sülvs flütt so bi twee Kilometer in’n Süüdwesten an Timmersloh langs, de Wörp bi 500 Meter in’n Noordwesten. In’n Süden liggt dat Naturschuulrebeed Borgfeller Wümmwischen. De Naveröörd sünd Heidbarg in’n Noordoosten, Seebargen in’n Oosten, Överneeland in’n Süden, Borgfeld un Warf in’n Süüdwesten, Truup un Butendiek in’n Westen un Leendaal in’n Westen, Noordwesten un Noorden. Timmersloh kummt as Timmersloh 1545 toeerst in de Oorkunnen vör. 1666 hett Bremen de kumplette Hoheit över Borgfeld, Timmersloh, Warf, Butendiek, Verenmoor un Ebbensiek övernahmen. De Feldmark Timmersloh hett fröher bet an de Wörp reckt, aver 1827 hett de Stadt Bremen de Stücken an de Wörp langs an dat Königriek Hannover afgeven. Dat weer in’n Uttuusch för Rebeden, op de Bremen de Stadt Bremerhoben grünnen wull. In’n Eersten Weltkrieg sünd söss Soldaten ut Timmersloh fullen oder vermisst. Deel von dat Oortsamt Borgfeld is de Oort 1946 worrn. Timmersloh is evangeelsch präägt un höört to dat Kaspel Borgfeld. Dat Dörphuus Timmersloh is 1983 inwieht worrn. En Denkmaal för de Fullenen ut Timmersloh
Plöön is de Kreisstad vun den Kreis Plöön in Sleswig-Holsteen un hett ruchweg 8.700 Inwahners. Dat Wohrteken vun de Stad is dat Slott ut den 17. Jahrhunnert. Plöön hett en Gymnasium mit ene Historie vun över 300 Johr, hett en Sitt vun de Marineunteroffizierschool un is Sitt vun dat Max-Planck-Instituts för Evolutionsbiologie. Plöön liggt direktemang an Schleswig-Holsteins gröttsten Binnensee, den Groten Plöner See. Justso befinnt sik Plöön in’n Rebeet vun de bargige Holsteensche Schweiz. Bloot 7,8 km² vun Plööns Flaag is ok Land. De Rest sünd ölven Seen, de heel und deel in Rebeet vun de Stad sünd un fief wiedere Seen de to’n Deel in Plöön sünd. Ksour-Essaf (Tunesien), siet 1969 Plau am See (Mekelnborg-Vörpommern), siet 1990 To den Oort Schilino (ehrdaags Szillen resp. Schillen) in Rajon Neman gifft dat ene Patenschop. Dat was een Deel vun den ollen Oostpruzen. Plöön billt den Knütt vun de Bundsstraten 76 (Oost-West-Verloop) un 430 (Süüdwest-Noordoost-Verloop). Dör de B 430 gifft dat ok ene Anbinnen an'e Autobahn 21 (ca. 19 km, Ansluttstell Bornhöved) un de Autobahn 7 (ca. 40 km, Anslussstääd Neumünster-Mitt). De B 76 binnt Plöön ok noch an de Autobahn 1 an (ca. 27 km, Anslussstääd Eutin). De Verkehrsbedrieven vun’n Kreis
De Nikolaus-Kark weer bet 2010 en röömsch-kathoolsche Kark in’n Bremerhobener Stadtdeel Wulsdörp (Lützowstraat 22, Eck Krummenacker) in dat Dekanat Bremerhoben von dat Bisdom Hilmssen. Ehren Naam hett se von’n Hilligen Nikolaus von Myra. De Kark hett toletzt to de Parrgemeen von de Hart-Jesu-Kark in Geestmünn tohöört. De Kark is 1959 boot worrn. Dat weer de eerste Kark, de de Architekt Josef Filke (Bremerhoben) boot hett. Se is as Massivbo boot worrn mit en 40 Meter hogen Toorn, de free steiht. Dat 5×6 Meter grote Gips-Relief an de Achtersied von’n Altor („Christus stillt den Storm“) un dat Altorkrüüz sünd von’n Bremer Bildhauer Kurt Lettow. Dat Relief is nu bi dat Bremer Landsamt för Denkmaalpleeg inlagert. De Kark is an’n 6. Dezember 1959 inwieht worrn un de Karkengemeen Wulsdörp is an’n 1. Januar 1963 inricht worrn. 1966 hett de Nikolaus-Kark de Johannes-de-Döper-Kark in Lox as Filialkark tokregen. 1981 is de Kark in Lox denn en egenstännig Karkengemeen worrn. An’n 16. September 1979 is ut de Karkengemeen en Parrie worrn. Un an’n 1. November 2006 is de Nikolaus-Kark Deel von de Parrgemeen von de Hart-Jesu-Kark in Geestmünn worrn. An’n 27. Februar 2010 hett von Bischop Norbert Trelle de Kark profaneert un dat Gebüüd
De Leevfroon-Kapell weer en röömsch-kathoolsche Kapell op de Worth in dat Dekanat Bremerhoben von dat Bisdom Hilmssen. Ehren Naam hett se na’n Marientitel Uns leve Fro. De Kapell leeg in de Straat Leevfroontrift 2. Dor weer de ole Volksschool op de Worth. As 1961 de ne’e School trech worrn is, hebbt se de ole Volksschool afreten. Blots de 2. Klass, de in en Anbo ut dat Johr 1928 ünnerbröcht weer, hebbt se stahn laten. Dor is denn in de Johren 1960 de kathoolsche Kapell in inricht worrn. Över de Döör is en Toorn ut Beton boot worrn. In den Toorn schull ok en Klock inboot warrn, aver dor is nix na kamen. De Kark is an’t Enn von de Johren 1980 profaneert worrn un de Toorn is afreten worrn. 1995 hett de Stadt Cuxhoben dat Huus köfft un an den Geschichts- un Heimatvereen Worth afgeven. Nadem dat ümboot worrn is, warrt dat nu Worth-Huus nöömt un as Utstellungs- un Arbeidsrüüm bruukt. Vondaag is de Twölv-Apostels-Kark in Olenwoold (Karkengemeen St. Marien in Cuxhoben) de nächste kathoolsche Kark, de so bi negen Kilometer weg is. De Worth höört nu to disse Karkengemeen. Koordinaten:53° 48′ N, 8° 45′ O